Château de Val-Duchesse

pisi|1956. aastal toimunud valitsustevahelise konverentsi mälestustahvel
Château de Val-Duchesse (hollandi keeles Kasteel van Hertoginnedal) on Belgias Pealinna Brüsseli piirkonna Auderghemi vallas asuv endine kloostri prioressi residents. Lossi omanik on Belgia riik.

Pärast Teist maailmasõda oli loss mitme Belgia ja Euroopa poliitikas oluliste läbirääkimise toimumispaik. 

1956. aastal juhatas Paul-Henri SpaakPierre-Henri Laurent, Paul-Henri Spaak and the Diplomatic Origins of the Common Market, 1955-1956, Political Science Quarterly, Vol. 85, No. 3 (Sep., 1970), pp. 373-396 lossis toimunud ühisturu ja Euratomi teemalist valitsustevahelist konverentsi, mis valmistas 1957. aastal ette Rooma lepinguid, ja 1958. aastal pandi seal paika Euroopa Majandusühenduse ja Euratomi põhialused.

Esimese Euroopa Komisjoni, Hallsteini komisjoni esimene ametlik kohtumine peeti president Walter Hallsteini juhtimisel lossis 16. jaanuaril 1958.Procès-verbal de la première réunion de la Commission tenue le 16 janvier 1958 à Val Duchesse (Bruxelles), CEE/C/9 f/58 (rév.) mb, Annexe II. Bruxelles: Commission de la Communauté économique européenne, 5 February 1958

2002. ja 2006. aastal toimusid lossis Belgia-Ühendkuningriigi konverentsid.

Ajalugu
pisi|Val-Duchesse'i prioraat
Naistele mõeldud prioraadi asutas 1262. aastal Brabandi hertsogi Henri III lesk Brabandi hertsoginna Burgundia Adelaide (tuntud ka nimedega Aleyde, Aleydis), kes andis kohale ka oma nime: Val Duchesse või Hertoginnedal, mis mõlemad tähendavad "hertsoginna orgu".

Legendi järgi oli hertsoginna oma otsuses mõjutatud pühast Aquino Thomasest, kes olevat olnud külaline Val-Duchesse'is. Tegemist oli esimese naistele mõeldud prioraadiga Madalmaades, mis järgis püha Dominicuse rajatud dominiiklaste ordu korda. Klooster sai heldelt annetusi hertsoginna Adelaidelt ja teistelt aadliprouadelt. Vastavalt tema soovile maeti ta süda kloostri tänapäevaks kadunud mausoleumi.

Tänu hulga kuninglike isikute ja aadliperekondade suuremeelsetele annetustele edenes prioraat hästi ning kogus märgatava varanduse. 1650. aastal ehitati kloostri mitmesuguste ehitiste kaitseks müür. Tänapäevani säilinud loss ehitati prioressi elukohaks 1780. aastal.Mignot Adolphe, Le Prieure De Val-Duchess en 1782, Brussels, Editions Universitaires, 1969, 157 pp.

Vaata ka
Euroopa Komisjon

Viited

Kategooria:Pealinna Brüsseli piirkond
Kategooria:Belgia ajalugu
Kategooria:Belgia lossid